นายกรัฐมนตรี บินด่วนจังหวัดนครราชสีมาติดตามสถานการณ์กราดยิงประชาชนและเจ้าหน้าที่ พร้อมขอบคุณทุกคนที่ช่วยเหลือกันเต็มที่
นายกรัฐมนตรี บินด่วนจังหวัดนครราชสีมาติดตามสถานการณ์กราดยิงประชาชนและเจ้าหน้าที่ พร้อมขอบคุณทุกคนที่ช่วยเหลือกันเต็มที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยกเลิกภารกิจเป็นประธานในพิธีเปิดงาน “ปลูกเพื่อป(ล)อด ล้านต้นลด PM 2.5” ภายใต้โครงการ Green City by MOAC ณ ศูนย์การค้าสยามพารากอน กรุงเทพฯ โดยมอบหมายให้นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานแทนโดยนายกรัฐมนตรี พร้อมพลเอก อนุพงษ์ เผ่าจินดา รัฐมนตรีว่าการกระทรวงมหาดไทย บินด่วน จังหวัดนคร?ราชสีมา เพื่อติดตามสถานการณ์กราดยิงประชาชนใจกลางเมือง และศูนย์การค้าเทอมินัล 21 นครราชสีมา ทำให้มีผู้ได้รับบาดเจ็บและเสียชีวิต ซึ่งคาดว่านายกรัฐมนตรี จะไปประจำศูนย์บัญชาการเหตุการณ์และเยี่ยมผู้ที่ได้รับบาดเจ็บที่โรงพยาบาลมหาราชและโรงพยาบาลใกล้เคียงทั้งนี้นายกรัฐมนตรีโพสต์ข้อความสื่อโซเชียลว่า หลังจากที่ได้ติดตามสถานการณ์มาตลอดทั้งคืน ตอนนี้กำลังเดินทางไปโคราชพร้อมกับกำลังใจจากคนไทยทั้งประเทศ น้ำใจคนไทยมากมาย สำหรับพี่น้องประชาชนที่ไปบริจาคโลหิตช่วยเหลือผู้ได้รับบาดเจ็บ ช่วยกันแชร์ข้อมูลที่เป็นประโยชน์ต่อการทำงานของเจ้าหน้าที่ รวมทั้งเจ้าหน้าที่ที่ทำงานกันอย่างเต็มที่ โดยขอบคุณทุกคน ช่วงเวลาแบบนี้เราต้องช่วยกัน ร่วมมือกัน แสดงน้ำใจต่อกัน ส่งใจไปโคราช